КРИТЕРИЈУМИ ЗА ОЦЕЊИВАЊЕ САОБРАЋАЈ – Превоз терета и путника

У оквиру нашег стручног већа усклађен је критеријум оцењивања, који укључује и

**сумативно** и **формативно** оцењивање.

**ФОРМАТИВНИМ ОЦЕЊИВАЊЕМ** прати се рад ученика, напредовање,

активност и залагање на сваком часу, мотивисаност, оствареност постигнућа ученика и

дају се препоруке за даљи рад.

У оквиру формативног оцењивања наставник прикупља информације о

постигнућима ученика и бележи активности ученика током наставе у педагошкој свесци,

као и у електронском дневнику. Резултати формативног вредновања на крају циклуса

исказују се и сумативно, бројчаном оценом, а критеријум је следећи:

***Одличан успех*** – ученик редовно извршава своје обавезе, изузетно је активан и

мотивисан за рад, показује заинтересованост и жељу за напредовањем и стицањем знања.

***Врло добар успех*** – ученик се труди да редовно извршава своје обавезе, активан је

на часу и повремено показује заинтересованост за стицање проширених знања.

***Добар успех*** – ученик прати наставу, скоро увек извршава постављене задатке,

активан је на часу, али не у континуитету.

***Довољан успех*** – ученик повремено прати наставу, повремено извршава

постављене задатке и ретко кад је активан на часу.

***Недовољан успех*** – ученик уопште не извршава постављене задатке нити је активан

на часу и не показује никакво интересовање.

**СУМАТИВНО ОЦЕЊИВАЊЕ** се врши на основу:

**1**. **усмене провере**

**2. писмене провере**

**3. практичног рада**

**1. Усмене провере** ученичког знања остварују се кроз свакодневни рад у учионици,

а подразумевају проверу усвојености садржаја, проверу разумевања наученог и применуусвојеног знања.

**2**. **Писмене провере** се врше након пређене области уз ранију најаву, а према

распореду писаних провера знања. Изводе се у виду тестова, контролних и писмених

задатака.

За писмене провере постигнућа бројчана оцена се изводи на основу скале изражене у

процентима, а критеријум је следећи:

|  |  |
| --- | --- |
| За ученике **трогодишњих** образовних  профила | |
| Проценат тачних  одговора | Оцена |
| од 80 до 100 % | одличан (5) |
| од 60 до 79 % | врло добар (4) |
| од 40 до 59 % | добар (3) |
| од 20 до 39 % | довољан (2) |
| од 0 до 19 % | недовољан (1) |

**3**. Провера постигнућа ученика путем **практичног рада** може се обавити на основу

израде графичких радова, презентација, паноа, пројеката или других самосталних или

групних практичних радова

**Критеријуми оцењивања за стручно-теоријске предмете:**

**Оцену одличан (5) добија ученик који је:**

- у потпуности усвојио основна и проширена знања

- лако, брзо и самостално примењује стечена знања

- уочава битно, логички повезује чињенице и појмове, самостално закључује, критички

расуђује

- задатке на часу ради потпуно самостално и тачно

- теоријска знања објашњава самостално и повезује их са практичним

- теоријска знања повезује са другим предметима сличног садржаја, као и претходним

знањима из истог предмета или знањима и искуствима из свакодневног живота

- лако и садржајно се усмено и писмено изражава, укључујући и примену информационих

технологија

- самостално проналази, бира и повезује различите изворе и врсте података

- по потреби се ангажује у пружању помоћи ученицима у одељењу којима је потребна

помоћ у савлађивању градива

- редовно похађа наставу овог предмета

- задатке на часу као и домаће задатке решава редовно и тачно

- континуирано показује заинтересованост и одговорност према сопственом процесу

учења, уважава препоруке за напредовање и реализује их.

**Оцену врло добар (4) добија ученик који је:**

- у целини усвојио основна знања и делимично проширенa знања

- у великој мери показује способност примене знања

- логички повезује чињенице и појмове

- повезује садржаје из различитих области са примерима из праксе

- пореди и разврстава различите врсте података

- у знатној мери критички расуђује

- уме да анализира проблем, изврши избор одговарајућег поступка решавања нових

проблемских ситуација и уз малу помоћ наставника решава нове проблеме

- изражава се на различите начине (усмено, писмено, графички, практично) и користи

информационе технологије

- континуирано показује заинтересованост за сопствени процес учења, уважава препорукеза напредовање и углавном их реализује.

**Оцену добар (3) добија ученик који је:**

**-** у целини усвојио основна знања

- зна да примени знања уз мању помоћ наставника

- разуме и самостално објашњава основне појмове и везе између њих

- разврстава различите врсте података у основне категорије

- уме да формулише своје ставове, процене и одлуке и објасни како је дошао до њих

- уме јасно да искаже одређени садржај на различите начине

- уз мању помоћ наставника теоријска знања повезује са другим предметима сличног

садржаја, као и претходним знањима из истог предмета или знањима и искуствима из

свакодневног живота

- показује заинтересованост за сопствени процес учења, уважава препоруке за

напредовање и делимично их реализује.

**Оцену довољан (2) добија ученик који је:**

**-** усвојио основна знања

- уме да примени усвојена знања уз велику помоћ наставника

- градиво репродукује уз помоћ наставника

- испољава потешкоће у анализи чињеница, података, њиховом уопштавању и

закључивању, при чему закључке изводи искључиво уз помоћ наставника

- има тешкоће у усменом и писменом изражавању, али је усвојио одговарајућу

терминологију

- препознаје поступке и решава једноставне проблемске ситуације у познатом контексту

- испољава несналажење у новим ситуацијама

- повремено показује заинтересованост за сопствени процес учења, а препоруке за

напредовање реализује уз стално праћење

**Оцену недовољан (1) добија ученик који:**

**-** није усвојио основна знања

**-** не уме да примени одређене формуле ни уз велику помоћ наставника

- не зна да репродукује градиво ни уз помоћ наставника

- не зна да анализира податке и не зна да доноси закључке ни уз велику помоћ наставника

- има проблем са усменим и писменим изражавањем чак и уз велику помоћ наставника

- није усвојио основну терминологију

**-** не показује заинтересованост за сопствени процес учења нити напредак.