**КРИТЕРИЈУМИ ОЦЕЊИВАЊА ЗА ПРЕДМЕТ САОБРАЋАЈ - ПРАКТИЧНА НАСТАВА**

**Оцену одличан (5)** добија ученик који је у стању да:

1) самостално извршава сложене радне задатке поштујући стандардизовану процедуру, захтеве безбедности и очувања околине, показује иницијативу и прилагођава извођење, начин рада и средства за рад новим ситуацијама;

2) решава проблеме који имају и више решења, вреднује и образлаже решења и примењене поступке;

3) изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију и начин презентације различитим контекстима

4) влада моторичким вештинама које захтевају сложеније операције

5) доприноси групном раду тако што уважава мишљења других чланова групе и помаже им у реализацији њихових задатака; фокусиран је на заједнички циљ групног рада

6) континуирано показује заинтересованост и одговорност према сопственом процесу учења, уважава препоруке за напредовање и реализује их.

**Оцену врло добар (4**) добија ученик који је у стању да:

1) самостално извршава сложене радне задатке према стандардизованој процедури, бира прибор и алате у складу са задатком и захтевима безбедности и очувања здравља и околине;

2) изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију задатим контекстима;

3) влада моторичким вештинама које захтевају сложеније операције

4) заузима ставове на основу сопствених тумачења и аргумената;

5) планира динамику рада, организује активности у групи, реализује сопствене задатке имајући на уму планиране заједничке продукте групног рада

6) континуирано показује заинтересованост за сопствени процес учења, уважава препоруке за напредовање и углавном их реализује.

**Оцену добар (3)** добија ученик који је у стању да:

1) самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

2) извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја

3) уме јасно да искаже одређени садржај у складу са захтевом и на одговарајући начин (усмено, писмено, графички, практично, ликовно и др.), укључујући коришћење информационих технологија;

4) савладава основне моторичке вештине

5) показује заинтересованост за сопствени процес учења, уважава препоруке за напредовање и делимично их реализује

**Оцену довољан (2)** добија ученик који је у стању да:

1) уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено, графички, практично, ликовно и др.), укључујући и коришћење информационих технологија;

2) влада основним моторичким вештинама и реализује их уз подршку;

3) уз инструкције извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

4) повремено показује заинтересованост за сопствени процес учења, а препоруке за напредовање реализује уз стално праћење.

**Оцену недовољан (1)** добија ученик који не испуњава критеријуме за оцену довољан (2) и не показује заинтересованост за сопствени процес учења, нити напредак.